Dorsland tref Os
Author Topic: Dorsland tref Os (Read 3442 times)
« on: December 06, 2012, 03:15:45 pm »
OK daar vang ek julle nou lekker met daai opskrif
Maar ek het vir Os, my Boerboel wat 68 kg weeg, raakgery. En nou voel ek die afgelope paar dae baie jammer vir myself en hy nie so baie nie.
Ek ry verlede Vrydagmiddag na die bokke toe met die XR, lekker stadig, rustig, dis oppie plaas, wat kan nou eintlik gebeur. My ATGATT bestaan uit 'n kortbroek (darem khaki), kortmou hemp (darem nie 2-tone nie), vellies, my R30 koperasie grinderbril en my hoed.
Os draf so eenkant saam om vlakvarke te gaan kyk. Ons is nie ver van die huis nie, daar sien hy toe vlakvarke en hy laat waai. Ek ry toe bietjie vinniger agter hom aan - seker so 40km/u of so. Dis lekker harde tweespoor met klippe omtrent helfde die grote van 'n mens se gebalde vuis wat deel van die tweespoor uitmaak.
Julle weet wat kom volgende né!
Os slek toe so bietjie af sodat hy hier regs van my draf en skielik toe sien hy weer die vlakvarke links van my en hy laat waai met 'n spoed. Ongelukkig is die XR se voorwiel en hy op 'n neerdonder trajek en ek tref hom toe so hier agter sy pens op die lies.
Mense, as julle nou van neerwetter gehoor het dan is dit wat ek toe daar in die veld gedoen het. Die laaste keer toe ek van 'n motorfiets afgeval het was 1985, en ek het nou bewys dat ouer balle nie meer so lekker hop nie! Ek val my wind skoon weg, dis stof en bloed en 'n gekners van tande. Ek het grootendeels op my linker voorarm geval maar 'n gekraakte rib, velaf op my regter knieg en elmboog en die linkerarm is effe moeg en wil gaan lê. Ek dink al wat nog nie pimpel en pers is nie is my tandvleis!
Nou ja, uit 2 elmboë en 2 knieë is daarem 1 knieg ongeskonde. Dis iets.
Os? Hy's bietjie velaf en het toe nie die vlakvark ingehaal nie maar verder ongedeerd daarvan afgekom. Die XR? Hy's vol stof, die Zeta handguards het bietjie skiet gegee maar daarem nie gebuig nie, die vurke het in die klampe gedraai maar dis al reeds reggemaak en so paar skrape op die voor modderskerm en een kantpaneel. Ekke? Nog steeds jammer vir myself met 'n arm wat lekker eina is.
As julle 'n boertjie met 'n helmet op die plaas sien ry, dis ekke!
OK, let the abuse begin
DSCN2566.jpg (90.22 kB, 960x1280 - viewed 686 times.)
DSCN2567.jpg (123.63 kB, 1280x960 - viewed 680 times.)
DSCN2568.jpg (106.93 kB, 1280x960 - viewed 686 times.)
DSCN2580.jpg (74.9 kB, 1280x960 - viewed 676 times.)
DSCN2581.jpg (320.15 kB, 1280x960 - viewed 687 times.)
DSCN2582.jpg (212.21 kB, 1280x960 - viewed 679 times.)
« Last Edit: December 06, 2012, 06:59:35 pm by Dorsland »
Re: Dorsland tref Os
« Reply #1 on: December 06, 2012, 03:22:00 pm »
Eisch, daai lyk sommer soos hard neer slet.
Bly om te hoor julle het dit altwee oorleef.
Gee maar vir Os 'n paar ekstra bene as vredesoffer...
« Reply #2 on: December 06, 2012, 03:26:18 pm »
Os is 'n mooi hond...
Bly dit was nie erger nie - al lyk dit maar na pyn.
« Reply #3 on: December 06, 2012, 03:26:42 pm »
Daai linkervlerk lyk nie lekker nie.
Jy moet dokter toe en binne laat kyk.
« Reply #4 on: December 06, 2012, 03:29:45 pm »
Laat kyk maar na daai arm.
Os lyk woes ontevrede... "As Baas nou nie voor my ingery hettie het ek nou vlakvark bene gekou!"
« Last Edit: December 06, 2012, 03:32:55 pm by RobC »
« Reply #5 on: December 06, 2012, 03:38:47 pm »
Toe ek die opskrif sien dink ek dat Dorsland vir Stoetie gebliksem het!
Sterkte met die herstel! As ek Os was sou ek daai voorwiel pap gebyt het
Don't argue with an idiot. He will drag you down to his level and beat you with experience.
« Reply #6 on: December 06, 2012, 04:01:20 pm »
hello ou dorsland
ek is ietwat besorg oor ou os, jy sal maar van daai pers sproei op daai wond van hom moet spuit.
o ja amper vergeet ek, hoop jy is ook ok.lol
strekte met die herstel ou maat.
« Reply #7 on: December 06, 2012, 04:27:38 pm »
Dankie vir die beterskap wense kerels. Daai Os is my oog se appel en ek was baie jammer vir hom maar hy is waaragtig so taai soos 'n ratel. Ek, aan die ander kant ...
Julle het nou reggekry wat my 2IB nie kon nie, en dis om my te oortuig om die dokter te gaan sien. More, 09h30. Ek laat weet julle.
Os sê dankie vir die beterskap wense. Hy sal julle nie byt nie as julle kom kuier
« Last Edit: December 06, 2012, 04:28:07 pm by Dorsland »
« Reply #8 on: December 06, 2012, 04:31:31 pm »
Hau! Dorsland, bly jy en die hond is ok! Flip maar Os is n taai ding! Looks like you came off second best.
« Reply #9 on: December 06, 2012, 06:55:51 pm »
Hoop julle twee voel vinnig beter! Is jy seker die hond het jou nie dalk aan daardie arm kom byt, oor jy oor hom ry nie? In elk geval n lekker storie!
« Reply #10 on: December 06, 2012, 07:03:27 pm »
asseblief moenie blomme stuur nie, maar laat weet as ek die Dorsland Vroeë Aftreefonds se bankbesonderhede hier moet pos
« Reply #11 on: December 06, 2012, 09:01:25 pm »
Joe Dorsland daai arm lyk nie lekker nie. Jy moet maar laat kyk en rooi wyntjie vat om die bloed dun te hou.
« Reply #12 on: December 06, 2012, 09:07:55 pm »
Eish eina man. Hoop nie te slegte nuus by die dok nie. Lyk my jy sal maar daai ZAR aan my moet verkoop en vir jou n kleiner cc fitsie koop. Miskien its met 4 wiele
« Reply #13 on: December 06, 2012, 09:10:33 pm »
Hel, dis 'n mooi hond!
'16 KTM 300 XCW
« Reply #14 on: December 07, 2012, 07:08:14 am »
Naais RR, Dorsland!
« Reply #15 on: December 07, 2012, 07:33:29 am »
Ek is moer jammer maar ek met myself nou fuktup gelag want ek sien die julle storie gebeur in my kop Dit is amazing hoe hard jy neerslet as jy dit nie verwag nie... Been there done that, got the scars
Bly julle is altwee redelik okay
« Reply #16 on: December 07, 2012, 07:41:33 am »
Sterkte Dorsland! Os is ook seker 'n bietjie rustig en moerig
Laat weet wat se die kwak.
« Reply #17 on: December 07, 2012, 07:45:52 am »
Ouch, lyk moer seer
« Reply #18 on: December 07, 2012, 07:53:09 am »
Eina daai arm lyk seer! Hierdie is hoe my heup gelyk het die dag na my val. 'n Week later het die hele regterkant van my lyf omtrent so gelyk. 2 ribbes ook af so ek simpatiseer 100%. Dis nou al 'n maand later en ek piepie nogsteeds so bietjie in my broek elke keer wat ek hoes of nies
photo.JPG (93.27 kB, 640x478 - viewed 457 times.)
« Reply #19 on: December 07, 2012, 08:01:44 am »
Ek hou baie van die manier hoe jy die storie beskryf... En Os is beslis 'n toepaslike naam vir die hond!
Sterkte met die beterskap!
Page created in 0.257 seconds with 28 queries.